open-index/open-wikipedia-markdown huggingface dataset:
Somālijas žirafe

**Somālijas žirafe** (*Giraffa reticulata*) ir Āfrikā dzīvojošs pārnadžu (*Artiodactyla*) kārtas zīdītājs. Saskaņā ar mūsdienu sistemātiku tā ir viena no četrām mūsdienās dzīvojošām žirafu ģints (*Giraffa*) sugām. Tā sastopama Kenijas ziemeļaustrumos, Etiopijas dienvidos un Somālijā. 

Šīs sugas savvaļas populācijā ir apmēram 8700 īpatņu. lai gan nesenā pagātnē (1998. gadā) populācijā bija 31 000 Somālijas žirafu. Pasaules zoodāzrzos tā ir visbiežāk sastopamā žirafe, un to kopējais skaits ir lielāks kā 450 īpatņi. Savvaļā to parasti var novērot atklātā vai krūmu savannā, bet, ja barības resursi ir nabadzīgi, žirafes dodas barības meklējumos dziļākos un biezākos mežos. Žirafes ir ļoti iecienījušas akāciju audzes.

## Izskats un īpašības
Somālijas žirafes kažoka raibumi ir lieli un koši oranžīgi vai sarkanbrūni. Tiem ir daudzstūru forma, bet vienu no otra tos atdala koši baltas, šauras līnijas, kas atgādina tīklu. Uz kāju apakšējām daļām, līdz pašiem nagiem, raibumi var būt un var nebūt. Vairāk par žirafes anatomiju un īpatnībām var izlasīt galvenajā rakstā žirafes.

## Galerija

Image:1993 147-3A Samburu reticulated giraffe.jpg
Image:Flickr - Rainbirder - High-rise living.jpg
Image:Giraffe markings.jpg
Attēls:Reticulated Giraffe (Giraffa camelopardalis reticulata) (7662452576).jpg
Image:Girafe réticulée.jpg
Image:Flickr - Rainbirder - Reticulated Giraffe drinking.jpg
Attēls:Giraffe Sweetwater Nat Park Kenia.jpg 
Image:Reticulated giraffe seated.JPG
Attēls:Girafe réticulée 1.jpg
Image:Reticulated giraffe in Kenya national park.jpg


## Atsauces

## Ārējās saites
*Reticulated Giraffe Giraffa camelopardalis reticulata
*ARKive: Giraffe (Giraffa camelopardalis)
*EOL: Giraffa camelopardalis reticulata
Masaju žirafe

**Masaju žirafe**, arī **Kilimandžaro žirafe** (*Giraffa tippelskirchi*) ir žirafu dzimtas pārnadzis, kas sastopams Kenijas dienvidos, Tanzānijā un Luangvas ielejā Zambijā. Masaju žirafe ir Tanzānijas nacionālais dzīvnieks. Masaju žirafi parasti var novērot atklātā vai krūmu savannā, bet, ja barības resursi ir nabadzīgi, žirafes dodas barības meklējumos dziļākos un biezākos mežos. Žirafes ir ļoti iecienījušas akāciju audzes. 

## Sistemātikas izmaiņas
thumb|left|200px|Rodēzijas žirafei raibumi kāju apakšdaļā var arī nebūt
Tā ir viena no četrām mūsdienās dzīvojošām žirafu ģints (*Giraffa*) sugām, un saskaņā ar mūsdienu sistemātiku masaju žirafei nav ģeogrāfisko variāciju. Vēl nesenā pagātnē masaju žirafei tika izdalītas 2 pasugas: *G.t. tippelskirchi* un *G.t. thornicrofti*, bet jaunāko ģenētisko pētījumu rezultātā abas pasugas apvienotas kā viena suga, Luangvas ielejā izolēti dzīvojošo **Rodēzijas žirafi** izdalot kā ekotipu. 

Sugas kopējā populācija ir apmēram 32 500 indivīdi, no kuriem 550 ir Rodēzijas žirafes. Zoodārzos mājo apmēram 100 masaju žirafes.

## Izskats un īpašības
Masaju žirafe ir lielākā no visām žirafēm. Tādējādi masaju žirafe augumā ir augstākais sauszemes dzīvnieks pasaulē. Tēviņa augums sasniedz apmēram 6 metrus, mātītes 5 m. Svars tēviņam ir 900—1360 kg, mātītei 590—900 kg. 

Kažoka rakstu veido neregulāras formas raibumi, kas atgādina vīnogu lapas vai zvaigznes. Tie ir tumši brūni, bet kažoka pamatkrāsa ir krēmīgi brūna. Raibumi ir arī uz kājām, līdz pat nagiem. Izņēmums ir Rodēzijas žirafe, kurai raibumi var arī nebūt kāju apakšdaļā. Raibumi uz ķermeņa un kakla ir lieli, bet uz kājām, virzienā uz leju, tie paliek arvien sīkāki. Salīdzinoši masaju žirafe no visām žirafēm ir vistumšākā, turklāt tēviņi ir tumšāki nekā mātītes. Tēviņam kļūstot vecākam, tā raibumi kļūst tumšāki. Vistumšākie raibumi barā ir dominantajam tēviņam. Vairāk par žirafes anatomiju un īpatnībām var izlasīt galvenajā rakstā žirafes.

## Atsauces

## Ārējās saites
*FAQs: Giraffe Conservation
*EOL: Giraffa camelopardalis tippelskirchi
*Masaju žirafes fotogalerija
*ARKive: Giraffe (Giraffa camelopardalis)
Dienvidu žirafe

**Dienvidu žirafe** (*Giraffa giraffa*) ir žirafu dzimtas pārnadzis, kas sastopams Dienvidāfrikas reģionā: Dienvidāfrikā, Angolā, Namībijā, Botsvānā, Zambijā, Zimbabvē un Mozambikā. Tā ir viena no četrām mūsdienās dzīvojošām žirafu ģints (*Giraffa*) sugām, un saskaņā ar mūsdienu sistemātiku dienvidu žirafei ir 2 pasugas. Sugas kopējā populācija ir apmēram 52 000 indivīdi.

## Kopīgās īpašības
Dienvidu žirafei ir noapaļoti vai taisnstūraini raibumi, dažiem zvaigžņveidīgi pagarinājumi. Raibumi ir arī uz kājām, un virzienā uz leju tie kļūst mazāki. Kažoka pamatkrāsa ir gaiši dzeltena, saglabājoties nemainīgai līdz pat kāju nagiem. Tā mājo savannā un sausajos mežos, barojoties ar koku lapām, ziediem un jaunajiem dzinumiem. Īpaši iecienītas ir akāciju audzes.

Dienvidu žirafes dabīgie ienaidnieki ir lauvas, leopardi, plankumainās hiēnas un hiēnsuņi, kuri parasti uzbrūk mazuļiem, jo pieaugušajiem īpatņiem uzbrūk tikai lauvas. Vairāk par žirafes anatomiju un īpatnībām var izlasīt galvenajā rakstā žirafes.

## Sistemātika

## Atsauces

## Ārējās saites
*Nationalgeographic: Giraffe
*Giraffes in South Africa
*EOL: South African Giraffe
*ARKive: Giraffe (Giraffa camelopardalis)
Marianna Hefta

**Marianna Hefta** () ir bijusī Šveices kalnu slēpotāja, kura piedalījās 1972. gada ziemas olimpiskajās spēlēs, iegūstot 12. vietu. Piedalījusies 1972. un 1973. gada Pasaules kausa kalnu slēpošanā izcīņā, iegūstot 7. un 10. vietu.

## Atsauces

## Ārējās saites
Elija Kazans

**Elija Kazans** (; dzimis **Ilis Kadzandzuglu** () , miris ) bija Turcijā dzimis Kapadokijas grieķu izcelsmes amerikāņu režisors, producents, rakstnieks un aktieris.

No 1932. līdz 1941. gadam bijis aktieris un režisors *The Group Theatre*. 1947. gadā kopā ar Lī Strasbergu, Šerilu Krofordu, Robertu Lūisu izveidojis aktieru studiju.

Kinorežisora karjeru sācis 20. gadsimta 40. gadu vidū. Ir režisējis tādas ievērojamas filmas kā "Ilgu tramvajs" (1951), "Ostā" (1954), "Austrumos no Ēdenes" (1955), *[[Baby Doll]]* (1956), *[[America America]]* (1963). Divas reizes ieguvis Amerikas Kinoakadēmijas balvu kā labākais režisors par filmām "Džentlmeņu vienošanās" (*Gentleman's Agreement*, 1947) un "Ostā". Vēl trīs reizes ieguvis ''Tony'' balvu, četras reizes — Zelta globusa balvu. Aktieri par lomām Kazana režisētajās filmās 21 reizi nominēti Amerikas Kinoakadēmijas balvai, deviņas reizes balva arī ir iegūta.

## Filmogrāfija

## Ārējās saites
Kazan

***Kazan*** var būt:

* Elija Kazans (*Elia Kazan*; 1909—2003) — Turcijā dzimis Kapadokijas grieķu izcelsmes amerikāņu režisors, producents, rakstnieks un aktieris;
* Zoja Kazana (*Zoe Kazan*; dzimusi 1983. gadā) — amerikāņu aktrise, dramaturģe un scenāriste.
UNESCO Pasaules mantojuma vietas Armēnijā

Sarakstā apkopotas tās **vietas [[Armēnija|Armēnijā]], kas iekļautas [[UNESCO Pasaules mantojuma saraksts|UNESCO Pasaules mantojuma sarakstā]]**. UNESCO sarakstā no Armēnijas ir iekļautas **3 vietas** (visi kultūras objekti), savukārt 4 vietas Armēnijā ir iekļautas oficiālajā kandidātu sarakstā. Armēnija Pasaules mantojuma konvenciju ratificējusi 1993. gada 5. septembrī.

## Sarakstā iekļautie objekti

## Sarakstā iekļauto objektu izvietojums

## Kandidātu sarakstā esošie objekti

## Atsauces

## Ārējās saites

*
Mērnieki (Malienas pagasts)

**Mērnieki** (augšzemnieku dialektā: **Miernīki**) ir ciems Alūksnes novada Malienas pagastā. Atrodas pagasta austrumu daļā 3 km no pagasta centra Brenciem, 14 km no novada centra Alūksnes un 216 km no Rīgas.

Apdzīvotā vieta atrodas starp autoceļu P41 (Alūksne—Liepna) un Dambītes upi.

## Atsauces
Rietumu ierakumorhideja

**Rietumu ierakumorhideja** (*Rhizanthella gardneri*) ir orhideju dzimtas suga, kas zināma no vairākām populācijām Austrālijas dienvidrietumos.

Šī ir kritiski apdraudēta orhideja, kas ierindota Zemeslodes 100 visapdraudētāko sugu sarakstā un nosaukta par vienu no deviņām retākajām augu sugām pasaulē. Ierakumorhideju ģintī ietilpst trīs pamatā apakšzemē mītošas bezlapu sugas. To savdabīgā uzbūve un veģetācija apliecina, ka gan orhideju, gan visā augu pasaulē daudzveidības izpausmēm nav robežu.

## Apraksts un veģetācija
thumb|left|Sugas attēls grāmatā ''West Australian Orchids. Emily H Pelloe. 1930'', kas izdota neilgi pēc ierakumorhidejas atklāšanas 1928. gadā.
Rietumu ierakumorhideja ir bezhlorofila "saprofītisks" augs kas visu dzīves ciklu pavada pazemē un virszemē parādās tikai ziedot. Ziedus producē sulīgs apakšzemes stumbrs jeb gums. Auga blīvo ziedkopu veido apmēram 150 sīku, krēmaini sarkanīgu un smaržīgu ziedu čemurs, kuru apņem piltuvveida seglapa. Orhidejas augšdaļa pavisam nedaudz parādās virszemē, izveidojot savdabīgu tuneli apputeksnētājiem — galvenokārt termītiem, kuri ierāpo seglapas piltuvē un drīz vien nokļūst pie pazemē paslēptajiem ziediem, lai tos apputeksnētu. Auglis — sarkanīga oga.

Šī orhideja vienmēr aug vietās, kur ir miršu dzimtas koks — slotzaru baltstumbre, ar kura saknēm veido sēņu valstij raksturīgo mikorizu.

## Izplatība
Suga zināma no 6 populācijām 300 km plašā apkārtnē Austrālijas dienvidrietumos. Četras no šīm populācijām atrodas pamatā nelielos dabas rezervātos. Savvaļā atlikuši mazāk nekā 50 īpatņi. Sākotnēji ierakumorhideju izplatība varēja būt plašāka un aizņemt teritorijas, kurās vēlāk tika attīstīta lauksaimnieciskā darbība.

## Apdraudējums
Viens no galvenajiem ierakumorhideju samazināšanās iemesliem bija lielu krūmiem aizaugušu platību pārveidošanu lauksaimniecības vajadzībām, kā rezultātā sugas areāls samazinājies par 96%. Citi apdraudējuma cēloņi ir augsnes pārsāļošanās un atlikušo populāciju fragmentārā izplatība.

## Atsauces

## Literatūra
* Augu ģeogrāfija un daudzveidība. Normunds Priedītis. Apgāds Zvaigzne ABC, 2009.
YouTube oriģinālo kanālu iniciatīva

**''YouTube'' oriģinālo kanālu iniciatīva** () bija $100 miljonus vērta programma, ko finansēja *[[Google]]*, lai vairotu oriģinālu saturu *[[YouTube]]*. Šī iniciatīva arī bija domāta, lai palīdzētu *[[Google TV]]* platformas uzsākšanu. Programmas laikā izveidoto kanālu video tika uzskatīti par oriģinālu un *premium* saturu.

Iniciatīvas dalībnieki bija Madonna, Farels Viljamss, Jauniešu Holivudas dibinātājs R. Dž. Viljamss, bijusī NBA zvaigzne Šakils O'Nīls, komiķe Eimija Polere, aktieris Eštons Kučers, seriāla "Ofiss" zvaigzne Reins Vilsons, komiķis Kenijs Hocs, *[[Motor Trend]]*, *[[SourceFed]]*, "Amerikāņu ģimenītes" aktrise Sofija Vergara un citi. Lielākā daļa kanālu tika radīti caur dalībnieku producentu uzņēmumiem. Madonna ir deju kanāla *DanceOn* partnere, bet O'Nīls pārvalda *Comedy Shaq Network*.

2012. gada maijā *[[Deadline Hollywood]]* sāka sekot šo kanālu video skatījumu statistikai. Tā paša gada septembrī divdesmit no 100 kanāliem sāka gūt vismaz 1 miljonu skatījumu nedēļā.

2012. gada oktobrī tika paziņots, ka *YouTube* jau ir ieviesuši 160 oriģinālos kanālus un kopējais mājaslapas mēneša skatījumu skaits paaugstinājies no 3 miljardiem uz 4 miljardiem. Paziņojuma laikā 25 populārākie projekta kanāli guva aptuveni 1 miljonu skatījumu nedēļā. Mēnesi vēlāk parādījās informācija, ka tikai ar 40 procentiem no kanāliem tiks atjaunots līgums, bet pārējiem kanāliem vairs netiks sniegts finansējums.

2013. gada novembrī tika ziņots, ka projekta galvenā lapa novirza uz 404 error lapu, šķietami palīdzot *Google* novērst jebkādu atsauci uz oriģinālo kanālu iniciatīvu.

## Atsauces
Sviestiņi

**Sviestiņi** (augšzemnieku dialektā: **Svīstiņi**) ir ciems Alūksnes novada Malienas pagastā. Atrodas pagasta ziemeļrietumu daļā 6 km no pagasta centra Brenciem, 16 km no novada centra Alūksnes un 218 km no Rīgas.

Apdzīvotā vieta atrodas nomaļus no autoceļa V396.

## Atsauces
Ildiko Mādla

**Ildiko Mādla** (; dzimusi  Tapolcā) ir Ungārijas starptautiskā lielmeistare šahā (1986).

## Biogrāfija
Vairākkārt pārstāvējusi Ungāriju Pasaules un Eiropas junioru šaha čempionātos. 1984. gadā Katovicē uzvarējusi Eiropas junioru šaha čempionātā. 1985. gadā kļuvusi par Pasaules junioru šaha vicečempioni. 1986. gadā Viļņā uzvarējusi Pasaule junioru šaha čempionātā. 1987. gadā atkārtoti uzvarējusi Eiropas junioru šaha čempionātā.

Ungārijas sieviešu šaha čempionātos izcīnījusi 11 medaļas: 4 zelta (1990, 1991, 1993, 2014), 4 sudraba (1995, 1997, 1999, 2005) un 3 bronzas (1982, 1983, 2006).

No 1987. līdz 1991. gadam trīs reizes piedalījusies Pasaules šaha čempiones izcīņas cikla starpzonu turnīros, kuros lielākos panākumus sasniegusi 1987. gadā, kad ieņēmusi 6. vietu, un 1991. gadā, kad palikusi 9. vietā.

Pārstāvējusi Ungārijas komandu lielākajos komandu šaha turnīros:
* Pasaules šaha olimpiādēs piedalījusies 14 reizes (1984-2000, 2004-2010, 2014). Komandu vērtējumā izcīnījusi 2 zelta (1988, 1990) un 2 sudraba (1986, 1994) medaļas. Individuālajā vērtējumā izcīnījusi 2 bronzas (1986, 2008) medaļas;
* Eiropas komandu šaha čempionātos piedalījusies 7 reizes (1992, 1999-2001, 2005-2007, 2011, 2015). Individuālajā vērtējumā izcīnījusi bronzas (1999) medaļu.

Par panākumiem turnīros FIDE 1984. gadā Mādlai piešķīra starptautiskās meistares (WIM), bet 1986. gadā - starptautiskās lielmeistares (WGM) nosaukumu. 1992. gadā viņai tika piešķirts starptautiskā vīriešu meistara (IM) nosaukums.

## Atsauces

## Ārējās saites
Māria Groša

**Māria Groša** (; dzimusi ) ir Ungārijas starptautiskā meistare šahā (1984).

## Biogrāfija
No 1970. gadu beigām līdz 1980. gadu vidum bijusi viena no Ungārijas vadošajām šahistēm. Ungārijas sieviešu šaha čempionātos izcīnījusi 3 bronzas (1978, 1979, 1981) medaļas. 1986. gadā dalījusi 1.-2. vietu Ungārijas sieviešu šaha čempionātā, bet zaudējusi Māriai Ivankai papildu mačā par čempiones nosaukumu. 1982. gadā dalījusi 3. vietu starptautiskajā šaha turnīrā Dortmundē, bet 1985. gadā dalījusi 4. vietu Budapeštas starptautiskajā šaha turnīrā. 1986. gadā pārstāvējusi Ungārijas komandu Pasaules šaha olimpiādē un komandu vērtējumā izcīnījusi sudraba medaļu. 1987. gadā piedalījusies Pasaules šaha čempiones izcīņas cikla zonas turnīrā. Par panākumiem turnīros FIDE 1984. gadā Grošai piešķīra starptautiskās meistares (WIM) nosaukumu. 1989. gadā beigusi profesionālās šahistes karjeru.

## Personīgā dzīve
Precējusies ar Ungārijas šaha lielmeistaru Zoltānu Ribli.

## Atsauces

## Ārējās saites
Džons Fedorovičs

**Džons Fedorovičs** (; dzimis  Ņujorkā) ir ASV starptautiskais lielmeistars šahā (1986).

## Biogrāfija
Šahu iemācījies spēlēt 1972. gadā, kad televīzijas ekrānā vērojis Roberta Fišera un Borisa Spaska maču par Pasaules čempiona nosaukumu. Drīzumā sasniedzis savus pirmos panākumus, kad divas reizes pēc kārtas (1977, 1978) uzvarējis ASV junioru šaha čempionātos. 1980. gadā dalījis 1. vietu ASV atklātajā šaha čempionātā. 1984. gadā dalījis 3. vietu ASV šaha čempionātā. Šo panākumu atkārtojis arī 1987. gadā. Daudzu starptautisko šaha turnīru uzvarētājs, tajā skaitā Kannas (1987), Sesimbra (Portugāle, 1987), Ņujorkas atklātais šaha čempionāts (1989), Veikanzē (Nīderlande, 1990). 2003. gadā Sietlā dalījis 2. vietu ASV šaha čempionātā, kurā uzvarējis Aleksandrs Šabalovs.

Pārstāvējis ASV komandu lielākajos komandu šaha turnīros:
* Pasaules šaha olimpiādēs piedalījies 2 reizes (1986, 1990). Komandu vērtējumā izcīnījis sudraba (1990) un bronzas (1986) medaļas;
* Pasaules komandu šaha čempionātā piedalījies 1989. gadā.

Par panākumiem turnīros FIDE 1979. gadā Fedorovičam piešķīrusi starptautiskā meistara (IM), bet 1986. gadā - starptautiskā lielmeistara (GM) nosaukumu. Pazīstams arī kā šaha žurnālists un šaha grāmatu autors par atklātņu teoriju.

## Atsauces

## Ārējās saites
Glostera

**Glostera** (, ) ir pilsēta (*city*) un nemetropoles distrikts Anglijā, Apvienotajā Karalistē, Glosteršīras ceremoniālās un nemetropoles grāfistes administratīvais centrs. Pilsēta atrodas pie netālu no Anglijas—Velsas robežas Sevērnas upes krastā  no valsts galvaspilsētas Londonas centra. Robežojas ziemeļos ar Tjūksber, bet dienvidos — ar Straudu. Pilsēta slavena ar Glosteras katedrāli, kurā apglabāts karalis Edvards II. Nozīmīgs finanšu, pētniecības un aerokosmiskās rūpniecības centrs. Administratīvi Glosteras distrikts iekļauj arī Kvedželi pilsētu ar 22 tūkstošiem iedzīvotāju.

## Vēsture
Apdzīvoto vietu dibināja romieši ap m.ē. 48. gadu imperatora Nervas laikā kā cietoksni netālu no frontes līnijas. 97. gadā tā kļuva par koloniju ar nosaukumu *Colonia Nervia Glevensium* vai vienkārši *Glevum*. Nākamajos gados barakas un sākotnējās būves aizstāja romiešu raksturīgā pilsētas infrastruktūra — sabiedriskās ēkas, tempļi un piert, tika ierīkots ūdensvads un kanalizācija. Pilsētas lielākā uzplaukuma periodā tur dzīvoja ap 10 tūkstoši cilvēku un pilsēta un tās tuvākā apkārtne tika intensīvi romanizēta.

Pēc romiešu aiziešanas 5. gadsimta sākumā pilsēta nonāca vietējo ķeltu varā, kas to pārdēvēja par Kairloivu (*Caerloyw; caer – ‘*cietoksnis’*, loyw – ‘*spožs’); no šīs ķeltu formas vēlākos laikos anglicizēta mūsdienu nosaukuma forma. 8. gadsimtā pilsētu pakļāva Mersijas karaliste. Pēc normaņu iekarojuma par pilsētas pirmo baronu kļuva Roberts Fichemons, kura bāze bija Kārdifā un vēlākos laikos Glosterai bija ciešas saites ar Kārdifu. 

Pirmo pilsētas hartiju Glosterai 1155. gadā piešķira karalis Henrijs II, kas deva tās pilsoņiem tādas pat brīvības kā Londonas un Vinčesteras pilsoņiem. 1216. gadā Glosteras katedrālē tika kronēts tobrīd 10 gadus vecais Henrijs III. Viduslaikos Glostera bija nozīmīgs reģionāls politisks, reliģisks un saimniecisks centrs, svarīga vilnas eksporta osta. Viens no nozīmīgākajiem periodiem Glosteras vēsturē sākās 1378. gadā, kad Ričards II pilsētā sasauca parlamentu. Henrija IV vadībā parlamenta sēdes tur notika līdz 1406. gadam. 1483. gadā Ričards III piešķīra Glosterai lielpilsētas (*city*) statusu.

## Sports
Anglijas futbolā pilsētu pārstāv futbola klubs *[[Gloucester City A.F.C.]]*. Glosterā populārs ir regbijs, 2015. gadā šeit tika aizvadītas dažas no Pasaules kausa spēlēm.

## Atsauces

## Ārējās saites
Glenns Flīrs

**Glenns Flīrs** (; dzimis  Lesterā) ir Lielbritānijas starptautiskais lielmeistars šahā (1987).

## Biogrāfija
1980. gados bijis viens no vadošajiem Anglijas šahistiem. 1986. gadā Londonā izcīnījis lielāko panākumu savā šahista karjerā, kad pēdējā brīdī kā rezervists ticis iekļauts spēcīgā lielmeistaru turnīrā, kurā spējis apsteigt tādus šaha lielmeistarus kā Naidžels Šorts, Džons Nanns, Zoltāns Ribli, Ļevs Polugajevskis, Lajošs Portišs, Boriss Spaskis, Rafaels Vaganjans, Džonatans Spīlmens un Bents Larsens. 1987. gadā Ungārijā piedalījies Pasaules šaha čempiona nosaukuma izcīņas cikla starpzonu turnīrā, kurā ierindojies 15. vietā. 1988. gadā uzvarējis Lielbritānijas ātrā šaha čempionātā. Daudzu starptautisko šaha turnīru uzvarētājs, tajā skaitā uzvarējis Briselē (1987), Palmā (1991), Kreonā (Francija, 1998, 2001), Džerbā (Tunisija, 1998), Monpeljē (2001), Hastingsas šaha festivālā (Anglija, 2001/02) un Pjerverā (Francija, 2003).

Pārstāvējis Anglijas komandu lielākajos komandu šaha turnīros:
* Pasaules šaha olimpiādē piedalījies 1986. gadā un komandu vērtējumā izcīnījis sudraba medaļu;
* Eiropas komandu šaha čempionātā piedalījies 2003. gadā;
* Pasaules komandu šaha čempionātā piedalījies 1985. gadā un komandu vērtējumā izcīnījis bronzas medaļu.

Par panākumiem turnīros FIDE 1983. gadā Flīram piešķīrusi starptautiskā meistara (IM), bet 1987. gadā - starptautiskā lielmeistara (GM) nosaukumu.

Pazīstams arī kā šaha literāts. Sarakstījis vairākas grāmatas par šaha atklātņu un galotņu teoriju.

## Literatūra
**Improve Your Endgame Play*, 2000, Everyman Chess. .
**Open Ruy Lopez*, 2000, Everyman Chess. .
**Mastering the Endgame*, 2001, Everyman Chess. .
**Test Your Endgame Thinking*, 2002, Everyman Chess. .
**Starting Out: Pawn Endings*, 2004, Everyman Chess. .
**Practical Endgame Play&nbsp;– Beyond the Basics: the Definitive Guide to the Endgames that Really Matter*, 2007, Everyman Chess. 
**Tactimania: Find the Winning Combination*, 2011, Quality Chess. .

## Atsauces

## Ārējās saites
Sebežnieki

**Sebežnieki** (augšzemnieku dialektā: **Sebežnīki**) ir ciems Alūksnes novada Malienas pagastā. Atrodas pagasta dienvidrietumu daļā 7 km no pagasta centra Brenciem, 18 km no novada centra Alūksnes un 220 km no Rīgas.

Apdzīvotā vieta atrodas pie autoceļa V398, Sebežnieku grāvja krastā.

## Atsauces
Austrums (mēnešraksts)

**Austrums** bija no 1885. līdz 1887. gadam Maskavā un no 1888. līdz 1906. gadam Latvijā izdots zinātnisks un literārs mēnešraksts.

## Vēsture
Mēnešraksts "Austrums" dibināts 1885. gadā Maskavā. Tā pirmais redaktors un izdevējs bija Jēkabs Velme. Atbalstu sniedza Fricis Brīvzemnieks, Krišjānis Valdemārs un citi Maskavā dzīvojošie latviešu literāti un zinātnieki.

1888. gadā "Austrums" pārnāca uz Latviju un to iespieda Eduards Zīslaks Jelgavā. 1891. gadā beigās tas pārgāja Jēkaba Dravnieka īpašumā. Izdevējs centās celt "Austruma" popularitāti tajā publicējot  saistošus, ar grafikām ilustrētus romānus. 

Pēc Dravnieka bankrota 1895. gadā "Austrums" nonāca G. Kalniņa un I. Deičmaņa īpašumā un to sāka izdot Rīgā. Par redaktoru un izdevēju joprojām parakstījās J. Veldre, lai gan tā sagatavošanu veica žurnālisti Matīss Ārons, Andrievs Niedra un Vilis Olavs. Lai gan "Austruma" literārais saturs uzlabojās, tā izdošana joprojām bija nerentabla un no 1902. gada otrā pusgada to izdeva J. Ozola apgāds Cēsīs. 1893. gadā pirmajā pusē par redaktoru strādāja Teodors Zeiferts. 1903. gada otrā pusē tas pārgāja A. Niedras, kas jau iepriekš brīžiem bija piedalījies tā redakcijas darbā, vadībā un īpašumā. 1906. gada janvārī iznāca Austruma pēdējais numurs. 

## Saturs
Žurnāls pievērsās plašam tematu spektram. Visplašākā vieta tika ierādīta literatūrai. "Austrums" publicēja latviešu rakstnieku un dzejnieku darbus, tai skaitā, pirmpublicējumus. Jau pirmajos gados tika iespiesti Apsīšu Jēkaba plašāk pazīstamie darbi (Pie pagasta tiesas, Bagātie radi un citi), F. Brīvzemnieka, Sudrabu Edžus dzeja. Lasītājs tika iepazīstināts arī ar krievu un citu tautu literātu labāko darbu tulkojumiem, piemēram, Puškina stāstu "Dubrovskis", Ļermontova un Gētes dzejas atdzejojumiem.

Žurnālā atrodami raksti par dabu un svešām zemēm, jūrniecību, lauksaimniecību, sadzīvi, skolu un pedagoģiju, Latvijas vēsturi, mūziku un mūziķiem un tai laikā citiem aktuāliem jautājumiem. 

Žurnāls bija pirmais izdevums, kas latviešu valodā atvēra šaha nodaļu un iepazīstināja ar šīs senās spēles noslēpumiem, vienlaicīgi izejot arī grūto šaha latviskās terminoloģijas ieviesēja ceļu.  

## Atsauces

## Ārējās saites
* Austrums, 1885—1906
* 
* 
*
Marta Litinska

**Marta Litinska** (; dzimusi kā **Šula** ()  Ļvivā, arī **Litinska-Šula**) ir Ukrainas starptautiskā lielmeistare šahā (1976).

## Biogrāfija
No 1970. gadu sākuma līdz 1980. gadu beigām bijusi viena no vadošajām PSRS šahistēm. PSRS sieviešu šaha čempionātos izcīnījusi zelta (1972), 5 sudraba (1971, 1973, 1974, 1982, 1985) un bronzas (1981) medaļas. Ukrainas izlases sastāvā 2 reizes (1979, 1981) uzvarējusi PSRS komandu šaha čempionātos. 1982. gadā komandas *Trud* sastāvā uzvarējusi PSRS komandu šaha kausā. 1991. gadā Ukrainas izlases sastāvā uzvarējusi PSRS sieviešu komandu šaha čempionātā. Daudzu starptautisko šaha turnīru laureāte, tajā skaitā izcīnījusi 2. vietu Brašovā (1972), dalījusi 1.-2. vietu Belgradā (1987), dalījusi 2.-3. vietu Atēnās (1990), dalījusi 1.-2. vietu Ļvivā.

Par panākumiem turnīros FIDE 1972. gadā Litinskai piešķīra starptautiskās meistares (WIM), bet 1976. gadā - starptautiskās lielmeistares (WGM) nosaukumu.

Vairākkārt piedalījusies Pasaules šaha čempiones izcīņas cikla starpzonu turnīros, kuros divas reizes uzvarējusi (1985, 1987). Divas reizes piedalījusies Pasaules šaha čempiones izcīņas pretendentu mačos, kuros 1974. gadā pusfinālā Rīgā piekāpusies Nanai Aleksandrijai ar 2½:5½ (+2, =1, -5), bet 1980. gadā ceturtdaļfinālā Bādenbādenē uzvarējusi Gīzelu Fišdiku ar 4½:3½ (+4, =1, -3), taču pusfinālā Viļņā atkal piekāpusies Aleksandrijai ar 5:7 (+3, =4, -5). Divas reizes piedalījusies arī Pasaules šaha čempiones izcīņas pretendentu turnīros, kuros 1986. gadā Malmē ierindojusies 3. vietā, bet 1988. gadā Chaltubo (tagad Gruzija) palikusi 4. vietā.

Pārstāvējusi PSRS un Ukrainas komandas lielākajos komandu šaha turnīros:
* Pasaules šaha olimpiādēs piedalījusies 4 reizes (1988, 1992-1996). Komandu vērtējumā izcīnījusi 2 sudraba (1988, 1992) medaļas. Individuālajā vērtējumā izcīnījusi sudraba (1988) medaļu;
* Eiropas komandu šaha čempionātā piedalījusies 1992. gadā un komandu vērtējumā izcīnījusi zelta medaļu.

2002. gadā Naumburgā (Vācija) uzvarējusi Pasaules senioru šaha čempionātā. Arī nākamajos Pasaules senioru šaha čempionātos bijusi uz goda pjedestāla: 2003. gadā - 2. vieta, bet 2004. gadā - 3. vieta.

Pēc izglītības ir matemātiķe, beigusi Ļvivas Universitāti.

## Atsauces

## Ārējās saites
Rutki (Malienas pagasts)

**Rutki** ir ciems Alūksnes novada Malienas pagastā. Atrodas pagasta centrālajā daļā 2 km no pagasta centra Brenciem, 13 km no novada centra Alūksnes un 215 km no Rīgas.

Apdzīvotā vieta atrodas netālu no autoceļa P41  (Alūksne—Liepna).

## Atsauces
UNESCO Pasaules mantojuma vietas Ungārijā

Sarakstā apkopotas tās **vietas [[Ungārija|Ungārijā]], kas iekļautas [[UNESCO Pasaules mantojuma saraksts|UNESCO Pasaules mantojuma sarakstā]]**. UNESCO sarakstā no Ungārijas ir iekļautas **8 vietas** (7 kultūras objekti un 1 dabas objekts), savukārt 11 vietas ir iekļautas kandidātu sarakstā. Ungārija Pasaules mantojuma konvenciju ratificējusi 1985. gada 15. jūlijā.

## Sarakstā iekļautie objekti

## Sarakstā iekļautie objektu izvietojums

## Kandidātu sarakstā esošie objekti
 

## Atsauces
Vitālijs Ceškovskis

**Vitālijs Ceškovskis** (;  Omska —  Krasnodara) bija Krievijas starptautiskais lielmeistars šahā (1975).

## Biogrāfija
No 1970. gadu sākuma līdz 1980. gadu beigām bijis viens no vadošajiem PSRS šahistiem. Divas reizes uzvarējis PSRS šaha čempionātos: 1978. gadā Tbilisi kopā ar Mihailu Tālu un 1986. gadā Kijivā. Divas reizes piedalījies Pasaules šaha čempiona nosaukuma izcīņas cikla starpzonu turnīros. 1976. gadā Manilā Ceškovskim tikai puspunkts pietrūka, lai iekļūtu pretendentu skaitā, un viņš palika 4. vietā. Nākamajā ciklā starpzonu turnīrā Rīgā 1979. gadā Ceškovskis nospēlēja vājāk par savām iespējām un ieņēma 9. vietu.

Daudzu starptautisko šaha turnīru uzvarētājs, tajā skaitā uzvarējis Leipcigā (1975), Dubnā (1976), Erevānā (1980), Baņa Lukā (1981), Sočos Mihaila Čigorina memoriālā (1981) un Minskā (1982). 1981. gadā ieņēmis 2. vietu Rīgas starptautiskajā šaha turnīrā. Par panākumiem turnīros FIDE 1973. gadā Ceškovskim piešķīrusi starptautiskā meistara (IM), bet 1975. gadā - starptautiskā lielmeistara (GM) nosaukumu.

Krievijas izlases sastāvā 2 reizes (1975, 1985) uzvarējis PSRS komandu šaha čempionātā.
1982. gadā Krievijas komandas *Trud* sastāvā izcīnījis 1. vietu PSRS komandu šaha kausā.
Divas reizes uzvarējis Eiropas komandu šaha kausā: 1984. gadā PSRS komandas *Trud* sastāvā, bet 1996. gadā Krievijas komandas *TatTransGaz-Itil Kazan* (Kazaņa) sastāvā.

Pārstāvējis PSRS komandu lielākajos komandu šaha turnīros:
* Pasaules šaha olimpiādē piedalījies 1986. gadā un komandu vērtējumā izcīnījis zelta medaļu;
* Eiropas komandu šaha čempionātā piedalījies 1977. gadā un gan komandu, gan individuālajā vērtējumā izcīnījis zelta medaļas;
* Pasaules studentu šaha čempionātā piedalījies 1969. gadā un komandu vērtējumā izcīnījis zelta medaļu.

2000. gados aktīvi piedalījies senioru šaha turnīros. 2005. gadā izcīnījis 3. vietu Krievijas senioru šaha čempionātā, bet 2006. gadā uzvarējis šajā turnīrā. 2008. gadā kļuvis par Eiropas senioru šaha vicečempionu, bet 2009. gadā par Pasaules senioru šaha čempionāta bronzas laureātu. 2009. gadā uzavrējis Eiropas senioru šaha čempionātā. Šo panākumu atkārtojis 2010. gadā.

Bijis pazīstams arī kā šaha treneris. Viens no viņa audzēkņiem ir bijis nākamais Pasaules čempions šahā Vladimirs Kramņiks.

2011. gada decembrī miris no sirdslēkmes ātrā šaha turnīra laikā.

## Atsauces

## Ārējās saites
Baku pilsētas trase

**Baku pilsētas trase** (; ) ir  *[[Formula 1]]* sacīkšu trase, kas izveidota Baku pilsētas ielās Azerbaidžānā. Trase tika atklāta 2016. gadā. Atskaitot Soču autodromu Krievijā, Baku pilsētas trase ir vienīgā pirmās formulas sacīkšu trase Kaukāza reģionā.

Baku pilsētas trase ir 6,003 km gara ar 20 līkumiem. Trase sastāv no divām pilnīgi atšķirīgām sekcijām. Pilsētas jaunajā daļā trasē ir vairāki taisni ielu posmi ar klasiskiem 90 grādu pagriezieniem. Savukārt pilsētas vēsturiskā centra daļā trasē ir izteikti lēni līkumi, kur sacīkšu mašīnām ir nepieciešams maksimāls piespiedējspēks. Trase ir zīmīga ar garāko starta — finiša taisni *F1* kalendārā, kas 2,2 km garumā stiepjas gar Kaspijas jūras piekrasti. Trasi ir projektējis vācu inženieris Hermans Tilke.

Trasē pirmās sacensības bija 2016. gada Eiropas ''Grand Prix'' izcīņa kurā uzvaru izcīnīja vācu pilots Niko Rosbergs un viņa pārstāvētā ''Mercedes'' vienība.

## Galerija

|Modernie Baku debesskrāpji netālu no sacīkšu trases
Attēls:Neftchiler Avenue, Baku, 2010 (2).jpg|Viena no pilsētas avēnijām, caur kuru vēlāk tika izbūvēta Baku pilsētas trase
Attēls:Qız qalası 2013.JPG|Viens no Baku pilsētas vēsturiskajiem torņiem blakus sacīkšu trases 18. pagriezienam
Attēls:Baku-F1-Street-Circuit-Openstreetmaps-rev1.png|Baku ielu trase pilsētas plānojumā 


## Skatīt arī
* F1 trašu saraksts

## Atsauces

## Ārējās saites

*Official website ,
Sendija Stjuarte

**Sendija Stjuarte** (; dzimusi 1958. gada 13. janvārī Sanfrancisko) ir dziesmu autore, dziedātāja un taustiņinstrumentāliste no Hjūstonas Teksasā, ASV. Viņa ir galvenokārt pazīstama ar savu albumu *[[Cat Dancer]]* un sadarbību ar grupas *[[Fleetwood Mac]]* vokālisti Stīviju Niksu. Sendija Stjuarte piedalās *[[Purple Songs Can Fly Project]]* labdarības projektā, muzikāli palīdzot bērniem, kas ārstējas no vēža un asins traucējumiem Teksasas bērnu onkoloģijas centrā.

## Karjera
1983. gadā tika izdots Stjuartes pirmais singls *Saddest Victory*. Dziesmas video tika atskaņots MTV vairākas nedēļas, bet dziesma neiekļuva *[[Billboard Tops|Billboard]]* singlu topā. *Saddest Victory* bija pirmais singls no Sendijas Stjuartes debijas albuma *Cat Dancer*.

Sendija Stjuarte dziedāja fona vokālu, spēlēja sintezatorus un klavieres Stīvijas Niksas otrajā albumā 1983. gada *Wild Heart*. Stjuarte kopā ar Stīviju sarakstīja vairākas albuma dziesmas, ieskaitot *[[If Anyone Falls]]*, Stīvijas un Sendijas duetu *[[Nightbird]]* un *Nothing Ever Changes*. Divas no Stjuartes sarakstītajām dziesmām sasniedza top 40 ASV singlu topā — *If Anyone Falls* guva 17. vietu, bet *Nightbird* sasniedza 33. vietu. Sendija un Stīvija kopā sarakstīja dziesmas arī vēlākajiem Stīvijas albumiem — *[[Street Angel (albums)|Street Angel]]* un *[[Trouble in Shangri-la]]*.

1985. gadā Stjuarte ierakstīja duetu *This Is Your Day* ar Nīlu Rodžersu filmai "Baltās naktis" ar Mihailu Barišņikovu un Gregoriju Hainu galvenajās lomās.

1985. gadā Stjuarte arī piedalījās Japānas bezalkoholiskā dzēriena *[[Mets (dzēriens)|Mets]]* TV reklāmā.

1987. gadā tika izdots albums *[[Blue Yonder]]*, ko ierakstīja Sendija Stjuarte kopā ar Deividu Mandeju. Albums sākotnēji bija iecerēts kā Stjuartes otrais solo albums, bet tika nolems to veidot sadarbībā ar Mandeju. Šajā pašā gadā viņa sarakstīja dziesmu *[[Seven Wonders]]* ar Stīviju Niksu. Dziesma tika izdota 1987. gada *[[Fleetwood Mac]]* albumā *[[Tango in the Night]]*. Dziesma sasniedza 19. vietu ASV *[[Billboard Hot 100]]* singlu topā un 2. vietu ASV *Billboard* roka dziesmu topā. 2014. gada janvārī Niksa izpildīja dziesmu "Amerikāņu šausmu stāsta" trešās sezonas noslēguma sērijā. Tas palīdzēja dziesmai sasniegt 18. vietu ASV digitālajā roka topā un pārdot 13 000 singla kopijas.

Stjuarte sarakstīja dziesmu *Valentine* Belindas Kārlaislas 1989. gada albumam *[[Runaway Horses]]*. Kārlaisla šo dziesmu izpilda vairākās koncerttūrēs.

2009. gada 10. novembrī Sendijas Stjuartes *Cat Dancer* tika izdots CD formātā.

## Atsauces
Naglas

**Naglas**, izloksnē **Noglas**, ir ciems Alūksnes novada Malienas pagastā. Atrodas pagasta ziemeļu daļā 3 km no pagasta centra Brenciem, 9 km no novada centra Alūksnes un 210 km no Rīgas.

Apdzīvotā vieta atrodas pie autoceļa P41 (Alūksne—Liepna), Dambītes upes krastā.

## Atsauces
Noglas

**Noglas** var būt:

* Noglas — apdzīvota vieta Krāslavas novada Andzeļu pagastā;
* Naglu cits nosaukums.
Silicon Power

***Silicon Power Computer & Communications Incorporated*** () ir Taivānā bāzēts zibatmiņas produktu ražotājs, kas darbojas ar zīmolu ***Silicon Power***. Tas izlaiž zibatmiņas kartes, USB zibatmiņas diskus, ārējos cietos diskus, DRAM, karšu lasītājus, pusvadītāju diskus, USB adapterus un citus datora piederumus rūpnieciska mēroga lietošanai.
Uzņēmumu 2003. gadā dibināja profesionāļu grupa, kas specializējās starptautisku uzņēmumu, globālās tirdzniecības, un inženiertehniskās zibatmiņas datu uzglabāšanā.

thumb|''Silicon Power'' galvenā mītne ''Alpha Tech Center'', Neihu, Taibei
*Silicon Power* galvenā mītne atrodas Neihu, Taivānā.

*Silicon Power* biroji atrodas Taivānā, Japānā, Nīderlandē, Balkānos, Ķīnā, Indijā, Amerikas Savienotajās Valstīs, kā arī ražotne Taivānā un loģistikas centri Taivānā un Nīderlandē. 2011. gadā, *Silicon Power* nomainīja statusu no privāta uz publisku sākotnējā piedāvājuma Taivānas biržā (TWO).

*Common Wealth Magazine* 2010. gadā veiktā aptaujā no 1000 visstraujāk augošajiem ražotājiem Taivānā *Silicon Power* tika ierindots 11. vietā, bet pusvadītāju nozarē ieņēma 1. vietu.

## Atsauces

## Ārējās saites
*
Haas F1

***Haas F1'' komanda''' (), iepriekš pazīstama arī kā ***Haas Formula*** un ***Haas Racing Developments**'', ir [[Amerikas Savienotās Valstis|ASV]] [[Formula 1|pirmās formulas]] komanda, kuras dibinātājs ir viens no ''[[NASCAR]]'' kausa sēriju komandas līdzīpašniekiem un uzņēmējiem [[Džīns Hāss]]. Komanda tika izveidota [[2014. gads|2014.]] gada aprīlī un sākotnēji bija paredzēts, ka tā startēs jau [[2015. gada F1 sezona|2015. gada F1 sezonā]]. Tomēr savu debijas startu komanda pārcēla uz [[2016. gada F1 sezona|2016.]] gadu.

Komanda ir bāzēta [[Kannapolisa|Kannapolisā]], [[Ziemeļkarolīna]]s štatā, [[Amerikas Savienotās Valstis|ASV]] — aptuveni 50 [[kilometrs|km]] attālumā no [[Šarlota]]s. Komandai ir izveidota arī papildus bāzes vieta [[Benberija|Benberijā]], [[Lielbritānija|Lielbritānijā]], lai tādējādi atvieglotu ceļošanu starp [[Eiropa]]s posmiem vasaras periodā. ''Haas F1'' komanda ir pirmā ASV bāzētā komanda, kas pirmās formulas čempionātā piedalās kopš [[1986. gada F1 sezona|1986.]] gada, kad pēdējo reizi zem ASV karoga pirmās formulas sacīkstēs piedalījās [[Haas Lola F1|''Haas Lola'']] komanda.

==Formula 1 rezultāti==
(Rezultāti **treknrakstā** apzīmē ''pole position''; rezultāti ''slīprakstā'' apzīmē uzstādīto ātrāko apļa laiku sacīkstē)


;Piezīmes:
* – Sezona vēl joprojām norisinās.
*<sup>†</sup> – Pilots nepabeidza sacīkstes, taču viņa rezultāts tika ieskaitīts galējā kopvērtējumā, jo tika veikti vismaz 90% no sacīkšu distances.


<span style="font-size:85%">**Treknināti*'&nbsp;– *Pole position*<br />
*Slīprakstā*&nbsp;– Ātrākais aplis</span>
|}

==Galerija==
<gallery>
Attēls:Gutierrez Bahrain 2016 1.jpg|Estevans Gutjerress 2016. gada Bahreinas *Grand Prix* izcīņas laikā
Attēls:Grosjean Massa Bahrain 2016.jpg|Romēns Grožāns cīņā ar Felipi Masu (2016. gada Bahreinas *Grand Prix*)
Attēls:GeneHaas2015.png|Džīns Hāss — *Haas F1'' komandas dibinātājs


## Atsauces

## Ārējās saites

*
Parastā niedre

**Parastā niedre** (*Phragmites australis*) ir segsēkļu grupas, graudzāļu dzimtas lakstaugs. Daudzgadīgs, liels augs — sasniedz 120—250 cm, sastopams gandrīz visur pasaulē pie ūdenstilpēm un mitrās vietās.

## Raksturojums
Auga saknenis ir ložņājošs, kails, stāvs, stingrs, mazliet spīdīgs, resns stiebrs 0,7—1,2 cm diametrā. Lapas lancetiskas, līdz 5 cm platas, zilganzaļas, gari nosmailotas, apakšpuse matēta, maksts gara. Lapas mēlīte apmatota. Skara 20—40 cm liela, blīva, ar sārti brūnu nokrāsu. Šo nokrāsu piešķir gan plēkšņu krāsa, gan sārti violetās putekšnīcas un brūnsarkanās, plūksnainās drīksnas. Vārpiņā 3—7 ziedi, no tiem apakšējais ir vīrišķais zieds, pārējie - divdzimumu ziedi. Vārpiņas plēksnes īsas, nevienādas, bez šķautnes, ar 3 ārējām vai 2 iekšējām dzīslām. Arī zieda plēksnes nevienādas. Ārējā zieda plēksne manāmi garāka nekā iekšējā, tomēr īsāka nekā vārpiņa. Ārējā zieda plēksne ar garu, sarveidīgu smaili, bet bez akota. Nogatavojoties graudiem, skara kļūst iepelēka. Kalluss ļoti gari apmatots, atskaitot vīrišķo ziedu, kā kalluss biežāk ir kails. Auglis — sīks, 0,1—0,15 cm garš grauds. Zied jūlijā.

Plaši izplatīta kosmopolītiska suga.

Latvijā augs sastopams visā valsts teritorijā, ezeru un upju krastmalās, zemos un pārejas purvos, mitrās pļavās, grāvjos. Aug lielās audzēs. Ar ložņājošajiem sakneņiem (veģetatīvo dzinumu garums sasniedz 10—15 m) spēj strauji ieņemt jaunas platības.

## Saimnieciskā nozīme
Niedrēm ir liela nozīme ūdens attīrīšanās procesā. Pavasarī, kamēr stiebri mīksti, var izmantot govju un zirgu barībai. Cietus stiebrus lieto jumtu segšanai, lecekšu segām, papīra un celulozes ražošanai. Dažās zemēs niedru stiebrus izmanto, aužot sienas dekorus, paklājus, žalūzijas.

## Atsauces

## Ārējās saites
*Latvijasdaba.lv
## Attēlu galerija
2016.—2017. gada LBL sezona

**2016.—2017. gada LBL sezona** bija 26. Latvijas Basketbola līgas sezona. Regulārā sezona sākās  un ilga līdz 2017. gada aprīlim. Sezonā startēja 10 komandas: Barons, BK Jēkabpils, Jūrmala/Fēnikss, Latvijas Universitāte, Liepāja/Triobet, Ogre/Kumho Tyre, BK Valka/Valga, Valmiera/ORDO, Rīgas VEF, BK Ventspils.
Par čempioniem kļuva VEF Rīga, kas finālsērijā ar 4:0 uzvarēja BK Ventspils.

## Komandas

## Regulārā sezona

## Izslēgšanas spēles

;Piezīmes:

## Atsauces

## Ārējās saites
* LBL mājaslapa
* ''Eurobasket'' profils
Benedikts IX

**Benedikts IX** (), pilsoniskais vārds — **Teofilato**, bija Romas pāvests trīs reizes laikā no 1032. līdz 1048. gadam. Vienīgais pāvests, kas amatu ieņēmis vairākas reizes, kā arī vienīgais, kas to pārdevis citai personai.

## Biogrāfija
Pēdējais pāvests no ietekmīgās Tuskulāni dzimtas. Divu iepriekšējo pāvestu (Benedikts VIII un Jānis XIX) brāļadēls. Vēl būdams jaunieša vecumā, Teofilato 1032. gadā kļuva par pāvestu, tiek uzskatīts, ka tas noticis 20 gadu vecumā (daži vēsturnieki min, ka, iespējams, bija 12 gadus vecs). Benedikta vardarbība un izvirtīgā rīcība izraisīja romiešu sacelšanos. Benedikts pameta Romu, un 1045. gada janvārī par pāvestu tika ievēlēts Silvestrs III. Silvestru ātri izdzina Benedikta brāļi, pēc kā Benedikts pārdeva pāvesta amatu savam krusttēvam romiešu priesterim Džovanni Gracjāno (pieņēma Gregora VI vārdu). Tiek uzskatīts, ka dievbijīgais un godīgais Gracjāno to pieņēma, lai pasargātu Svēto krēslu no Benedikta skandalozās uzvedības.

Nākamajā gadā Romā atgriezās gan Silvestrs, gan Benedikts. Katrs no viņiem uzskatīja, ka pāvesta amatā jāatrodas viņam, nevis Gregoram. Silvestrs vēlāk tika atzīts par viltus pretendentu uz amatu un ieslodzīts, Benedikts tika gāzts no amata, savukārt Gregors tika apsūdzēts simonijā, viņam tika atņemts pāvesta amats — amatā nomainīja Klements II. Pēc Klementa nāves 1047. gada oktobrī Benedikts atkal ieradās Romā un pašpasludināja sevi par Romas pāvestu. Visbeidzot  Toskānas Bonifācijs pēc Svētās Romas imperatora Heinriha III rīkojuma izveda Benediktu no Romas un viņa vietā pāvesta amatā iecēla Damasiju II.

Benedikts vairs netika redzēts Romā, atlikušo dzīvi pavadījis klosterī Grotaferatā.

## Ārējās saites
Leopolds Mitrofanovs

**Leopolds Mitrofanovs** (; dzimis , miris ) bija padomju un krievu šaha problēmists.

L. Mitrofanovs pēc profesijas bijis inženieris ķīmiķis.

## Sasniegumi šaha kompozīcija
Kopš 1950. gada publicējis vairāk nekā 250 šaha etīdes, no tām 30 apbalvotas ar pirmām godalgām. Septiņu PSRS individuālo čempionātu (1955—1985) finālists, 5. čempionātā (1959) ieguvis sudraba medaļu etīžu grupā.

Apbalvots (kopīgi ar līdzautoru V. Koroļkovu) ar zelta medaļām 1958., 1960. un 1962. gada FIDE konkursos. 1971. gadā FIDE viņam piešķīra starptautiskā tiesneša kategoriju un 1980. gadā starptautiskā meistara titulu šaha kompozīcijā.

L. Mitrofanovs ir ieguvis 38,89 FIDE albumu punktus.

## Šaha etīdes

### Etīdes risinājums
**1. b6+ Ka8! 2. Te1! Zxe1 3. g7 h1D** (3... Zc4+ 4. Kb5 h1D 5. g8D+ Lb8 6. a7 Za3+ 7. Kc6 Dh2 8. axb8D+ Dxb8 9. b7+ Ka7 10. Dg1+ Ka6 11. Db6#) **4. g8D+ Lb8 5. a7 Zc6+! 6. dxc6 Dxh5+** šķiet melnajiem izdevies izglābties, jo pozīcija ir atvērusies un balto karalis nespēs izvairīties no melno dāmas šahiem. Bet seko negaidīts dāmas upuris: **7. Dg5!! Dxg5+** un melnie nonāk mata tīklā. **8. Ka6 Lxa7 9. c7! Da5+ 10. Kxa5 Kb7** Pēc 10. ... Lxb6+ 11. Kxb6 panāk patu melniem liedz paša zirdziņš. **11. bxa7 Kxa7 12. c8D** un baltie uzvar.

## Bibliogrāfija
* 

## Atsauces

## Papildu literatūra
* *Кацнельсон Л.* Лебединая песня ферзя : (К 70-летию со дня рождения Л. А. Митрофанова) // Задачи и этюды. 2002. Вып. 26. c. 3—17. 
* *Разуменко В.* Вспоминая Л. А. Митрофанова // Задачи и этюды. 2002. Вып. 28. c. 3—6. 

## Ārējās saites
* L. Mitrofanova šaha kompozīcijas PDB vietnē
* Īsa biogrāfija vietnē ''Chesscomposers''
Fiziskā ģeogrāfija

[thumbnail|275px|Zemes virsma un atmosfēra patiesajās krāsās. [Godarda Kosmosa lidojumu centrs|Godarda Kosmosa lidojumu centra veidots attēls]]
**Fiziskā ģeogrāfija** jeb **dabas ģeogrāfija**, arī **fizioģeogrāfija**, ir viena no ģeogrāfijas pamata nozarēm, kas pētī dabas objektus un to veidošanos Zemes virsas tuvumā. Tā ir arī dabaszinātņu nozare. Tā nodarbojas ar Zemes fizisko īpatnību izpēti, pētot tās litosfēru, hidrosfēru, atmosfēru, pedosfēru, kā arī biosfēras ģeogrāfiskos aspektus. Fizisko ģeogrāfiju var iedalīt šādās galvenajās nozarēs, no kurām daļa ir interdisciplināras:
* ainavu zinātne,
* augšņu zinātne,
* bioģeogrāfija,
* glacioloģija,
* ģeodēzija,
* ģeomorfoloģija,
* hidroloģija un hidrogrāfija,
** limnoloģija,
* klimatoloģija un paleoklimatoloģija,
* krastu procesu izpētes nozare,
* meteoroloģija,
* okeanogrāfija,
* paleoģeogrāfija,
* vides ģeogrāfija un vides zinātne.

## Atsauces
Atenboro krūkaugs

**Atenboro krūkaugs** (*Nepenthes attenboroughii*) ir krūkaugu dzimtas kukaiņēdāju augs.

Tā ir kritiski apdraudēta suga, kas sastopama nelielā platībā Viktorijas kalna apkārtnē, Filipīnu Palavanas salā. Šis retais krūkaugs ierindots Zemeslodes 100 visapdraudētāko sugu sarakstā. Tas ir nodēvēts par godu angļu dabaszinātniekam un televīzijas pārraižu veidotājam Deividam Atenboro.

## Atklāšana
Pirmo reizi krūkaugu 2000. gadā ievēroja misionāri, kas devās uz Viktorijas kalna smaili. Pārbaudot misionāru liecības, biologu grupa 2007. gadā zinātnei atklāja iespaidīgo un krāsaino sugu. Kopš tā laika kalna augšējās nogāzēs ir atrastas trīs auga kolonijas.

## Apraksts
[thumb|left|180px|Auga krūka ar [dzēlējodi|dzēlējodu kāpuriem.]]
Ložņājošs puskrūms. Stumbra caurmērs var pārsniegt 3,5 cm, garums — virs 1,5 m.

Gaļēdājauga lapojums veido tvertnes formu un izkārtots pamīšus. Šīs tvertnes veida lapas līdz pusei pildītas ar skābas pH reakcijas šķidrumu. Krūkas "lūpa" jeb peristoma ļoti koša; tās apakšdaļā ir atskabargaini zobiņi, bet krūkas iekšmalu klāj slidenas vaska plātnītes. Pārslīdot pāri šādai "lūpai", upurim nav ne mazāko izredžu izglābties. Lai gan Atenboro krūkaugi spēj notvert pat grauzējus, visbiežākais to "medījums" ir sīki kukaiņi, piemēram, skudras. 2012. gadā botāniķu grupa krūkā konstatēja beigtu cirsli. 

Krūkas, kura producē Atenboro krūkaugi, ir vienas no lielākajām ģintī. To tilpums var pārsniegt 1,5 litrus. Krūkas ir trauslas, garums — virs 30 cm, platums — 16 cm. To krāsojums no  zaļas vai dzeltenas līdz tumšai purpura.

Kā citi ģints pārstāvji, atenboro krūkaugs ir divmāju augs, kam raksturīgi nošķirti vīrišķie un sievišķie ziedi.

## Izplatība un veģetācija
Kalnu suga, kas sastopama sākot no 1450 m v.j.l. līdz Viktorijas kalna virsotnei 1726 m augstumā. Tās nelielais areāls aizņem vien nepilnus 10 km², populācijas blīvums — mazāk par vienu augu uz 20 m². Aug starp skrajiem krūmājiem un augsnē ar bagātu niķeļa un magnija saturu.

Atenboro krūkauga areāls nepārklājas ar citām ģints sugām un neveido starpsugu krustojumus.

## Apdraudējums
Lielāko apdraudējumu rada augu kolekcionāri. Ārzemju tūristi Filipīnās izrāda ievērojamu interesi par retām augu sugām, un vietējie iedzīvotāji nereti savvaļā ievāc un ceļmalu kioskos tiem pārdod šīs sugas. Kalnu augsne ir bagāta ar smago metālu, un iespējamā derīgo izrakteņu atradņu atklāšana potenciāli apdraud sugas pastāvēšanu nākotnē.

## Atsauces

## Literatūra
* Augu ģeogrāfija un daudzveidība. Normunds Priedītis. Apgāds Zvaigzne ABC, 2009. 

## Ārējās saites
Čavusi

**Čavusi** jeb **Čausi** (, ) ir pilsēta Baltkrievijā, Mogiļevas apgabala austrumos, Čavusu rajona centrs pie Dņepras upes.

## Vēsture
Rakstos no 16. gadsimta vidus. Pilsēta no 1604. gada. Vēsturiski ievērojams skaits pilsētas iedzīvotāji ir ebreji, daudzi no kuriem tika iznīcināti holokaustā.

## Cilvēki
Pēc nacionālā sastāva pilsētas iedzīvotāji ir baltkrievi (94,32 %) un krievi (4,1 %).

Čavusi ir biatlonista Sjarheja Novikava (*Сяргей Валянцінавіч Новікаў*, 1979) dzimtā pilsēta.

## Atsauces

## Ārējās saites

* Čavusi vietnē "Baltkrievijas globuss"
Sēmes dzirnezers

**Sēmes dzirnezers** (arī **Sēmes dzirnavu ezers**) ir uz Lāčupītes uzstādināta mākslīga ūdenskrātuve Tukuma novada Sēmes pagasta Sēmes ciemā. Ietek Lāčupīte no Purva ezera, bet iztek Lāčupīte uz Rīgas līci.

## Atsauces
Sīļezers

**Sīļezers** (arī **Sīļu ezers**) ir noteces ezers Tukuma novada Sēmes pagasta rietumos uz rietumiem no Brizules. Ūdens krāsa - brūnūdens.

## Atsauces
Vanadziņu ezers

**Vanadziņu ezers** (arī **Vanadziņš**) ir noteces ezers Tukuma novada Sēmes pagasta ziemeļos uz rietumiem no Rideļiem. Uz dienvidiem no ezera - autoceļš V1435 (Līgas–Zentene–Rideļi).

## Atsauces
Zivene

**Zivene** (arī **Zivenezers**, **Zivenis**) ir noteces ezers Tukuma novada Sēmes pagasta centrālajā daļā uz austrumiem no Brizules. Iztek - Teitupīte uz Rīgas līci.

## Atsauces
Teitupīte

**Teitupīte** (arī **Skribatupe**, augštecē - **Ziveņupīte**) ir Rīgas līcī ietekoša upe Tukuma novadā.

Izteka - no Zivenes ezera. Tek ziemeļaustrumu virzienā. Ietek Rīgas līcī pie starp Enguri un Ķesterciemu. Teitupīti šķērso valsts autoceļi P128 (Sloka—Talsi) un P131 (Tukums—Ķesterciems—Mērsrags—Kolka). Tās krastos neatrodas lielas apdzīvotās vietas.

## Atsauces
Siksts IV

**Siksts IV** (; dzimis ; pilsoniskais vārds — **Frančesko della Rovere** (*Francesco della Rovere*), miris ) bija renesanses laika Romas pāvests no 1471. gada līdz nāvei 1484. gadā.

1471. gadā ziedoja antīkās bronzas kolekciju "Romas tautai", tā likdams pamatus Kapitolija muzejiem. Siksta IV vārdā nosaukta Siksta kapela, pēc viņa rīkojuma no 1477. līdz 1480. gadam tā tika renovēta. Siksts IV ir Vatikāna arhīvu un Upsālas Universitātes dibinātājs. Modernizēja Romas arhitektūru, tai skaitā uzcēla pirmo jauno tiltu (*Ponte Sisto*) pār Tebru kopš Romas impērijas laikiem.

Siksts IV bija spāņu inkvizīcijas dibinātājs. Anulēja vairākus Konstances koncila lēmumus. Siksta IV laikā kūrijā valdīja nepotisms. Pāvests iesaistījās Paci sazvērestībā pret Mediči ģimeni Florencē.

## Ārējās saites

*
Čerikavas rajons

**Čerikavas rajons** (, ) ir  Baltkrievijas administratīvais rajons Mogiļevas apgabala austrumu daļā. Tas robežojas ar Mogiļevas apgabala Mscislavas rajonu ziemeļos, Kričavas rajonu ziemeļaustrumos, Kļimaviču rajonu austrumos, Krasnapoļļes rajonu dienvidos, Slavharadas rajonu dienvidrietumos un Čavusu rajonu ziemeļrietumos.

## Ārējās saites
Vilksala

**Vilksala** ir apdzīvota vieta Tukuma novada Sēmes pagastā. Atrodas pagasta dienvidrietumu daļā 12,3 km no pagasta centra Sēmes, 12,8 km no novada centra Tukuma un 84,4 km no Rīgas.

Apdzīvotā vieta atrodas nomaļus no valsts autoceļiem. Veidojusies ap vēsturisko Vilksalas muižu (*Gut Wilxaln*).

## Atsauces
Sēmes ezers

**Sēmes ezers** ir publisks ezers Tukuma novada Sēmes pagastā. 

Dibens - dūņains. Krasti slīpi, dienvidos - dūņaini. Ietek 8 grāvji, bet iztek Sēmesupe uz Pūri. Makrofīti - niedres, glīvenes, ūdensrozes. Ezerā dzīvo karpas, līņi, plauži, līdakas, asari, raudas, karūsas un vēži. Uz ziemeļiem no ezera  - autoceļš V1488 (Sēme–Kaive).

## Atsauces